ddrg/super_eurlex huggingface dataset:
[pic] | EUROPA-KOMMISSIONEN |

Bruxelles, den 14.4.2010

KOM(2010)146 endelig

2010/0081 (NLE)

Forslag til

RÅDETS FORORDNING

om tildeling af fiskerimuligheder i medfør af fiskeripartnerskabsaftalen mellem Den Europæiske Union og Salomonøerne

BEGRUNDELSE

På grundlag af det mandat, Kommissionen har fået af Rådet, har Fællesskabet og Salomonøerne forhandlet om en fiskeripartnerskabsaftale, der blev paraferet den 26. september 2009, og som giver EU-fiskere fiskerimuligheder i Salomonøernes fiskerizone i perioden 9. oktober 2009 – 8. oktober 2012. Denne partnerskabsaftale er forelagt Rådet til godkendelse.

I overensstemmelse med traktaten bør det også fastlægges, hvordan fiskerimulighederne skal fordeles mellem medlemsstaterne.

Kommissionen foreslår, at Rådet vedtager denne forordning.

2010/0081 (NLE)

Forslag til

RÅDETS FORORDNING (EU) Nr. .../...

af [ …]

om tildeling af fiskerimuligheder i medfør af fiskeripartnerskabsaftalen mellem Den Europæiske Union og Salomonøerne

RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Europa-Kommissionen og

ud fra følgende betragtninger:

1. En ny fiskeripartnerskabsaftale blev paraferet den 26. september 2009 og forelagt Rådet til godkendelse.

2. Det bør fastlægges, hvordan fiskerimulighederne skal fordeles mellem medlemsstaterne -

VEDTAGET DENNE FORORDNING:

Artikel 1

1. De fiskerimuligheder, der er fastsat i protokollen til fiskeripartnerskabsaftalen mellem Den Europæiske Union og Salomonøerne, fordeles mellem medlemsstaterne således:

- notfartøjer med fryseanlæg til tunfiskeri: | Spanien: Frankrig: | 75 % af de disponible fiskerimuligheder 25 % af de disponible fiskerimuligheder |

2. Hvis de fiskerimuligheder, der er fastsat i protokollen, ikke opbruges med ansøgningerne om tilladelse fra de medlemsstater, der er nævnt i stk. 1, kan Kommissionen tage ansøgninger om tilladelse fra andre medlemsstater i betragtning.

3. Uden at dette berører bestemmelserne i aftalen og protokollen, finder Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande anvendelse[1].

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

[1] EUT L 286 af 29.10.2008, s. 33.
[pic] | EUROPA-KOMMISSIONEN |

Bruxelles, den 23.9.2010

KOM(2010) 519 endelig

2008/0246 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til EUROPA-PARLAMENTETS OG RÅDETS FORORDNING

om passagerers rettigheder ved sørejser og rejser på indre vandveje og om ændring af forordning (EF) nr. 2006/2004

ÆNDRING AF KOMMISSIONENS FORSLAG i henhold til artikel 293, stk. 2, i traktaten om Den Europæiske Unions funktionsmåde

2008/0246 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til

EUROPA-PARLAMENTETS OG RÅDETS FORORDNING om passagerers rettigheder ved sørejser og rejser på indre vandveje og om ændring af forordning (EF) nr. 2006/2004

1. BAGGRUND

Forslag sendt til Europa-Parlamentet og Rådet: 5. december 2008

Udtalelse afgivet under Europa-Parlamentets førstebehandling: 23. april 2009

Udtalelse fra Det Økonomiske og Sociale Udvalg: 16. juli 2009

Fælles holdning vedtaget enstemmigt: 11. marts 2010

Enighed i Coreper om andenbehandlingens kompromis: 23. juni 2010

Udtalelse afgivet under Europa-Parlamentets andenbehandling: 6. juli 2010

2. Formålet med Kommissionens forslag

Formålet med forslaget er at fastlægge passagerers rettigheder ved sørejser på både indre vandveje og på internationale ruter. Disse rettigheder omfatter regler om oplysninger til alle passagerer før og under rejsen, assistance og kompensation i tilfælde af afbrudte rejser, foranstaltninger i tilfælde af forsinkelse og specifik assistance til bevægelseshæmmede personer. Som i den gældende lovgivning for luftfart og jernbaner indeholder forslaget bestemmelser om uafhængige nationale organer til bilæggelse af tvister.

3. Kommissionens udtalelse om Europa-Parlamentets ændringer

Europa-Parlamentets udtalelse ved andenbehandlingen den 6. juli 2010 bragte Rådets holdning tættere på Kommissionens forslag, for så vidt angår udvidelsen af anvendelsesområdet (undtagelse begrænset til fartøjer med op til 12 passagerer i stedet for 36 passagerer), forbedret beskyttelse af handicappede og bevægelseshæmmede passagers rettigheder (tilgængelig form, mindskelse af undtagelserne for retten til befordring, afkortelse af meddelelsesfrister) såvel som forøgelse af beskyttelsesniveauet for passagerer, der rejser ad søvejen og på indre vandveje generelt (lavere kompensationsgrænser, forøget assistanceniveau).

Parlamentets holdning er resultatet af et kompromis, der nåedes til enighed om på det sidste uformelle trepartsmøde, der fandt sted den 15. juni 2010, og som blev drøftet og godkendt den 23. juni i Rådet.

4. Konklusion

I henhold til artikel 293, stk. 2, i traktaten om Den Europæiske Unions funktionsmåde tiltræder Kommissionen ændringen af sit forslag i henhold til Rådets og Parlamentets ovenfor beskrevne kompromis.
[pic] | EUROPA-KOMMISSIONEN |

Bruxelles, den 26.11.2010

KOM(2010) 760 endelig

Forslag til

EUROPA-PARLAMENTETS OG RÅDETS AFGØRELSE

om at bringe fleksibilitetsinstrumentet i anvendelse

BEGRUNDELSE

Den interinstitutionelle aftale af 17. maj 2006[1] åbner mulighed for at tage fleksibilitetsinstrumentet i anvendelse til finansiering af nøje fastlagte udgifter, der ikke kan finansieres inden for de disponible lofter for et eller flere udgiftsområder i den flerårige finansielle ramme.

For 2011-budgettet er der behov for at afholde yderligere udgifter ud over loftet for udgiftsområde 1a og 4. Det foreslås derfor at tage fleksibilitetsinstrumentet i anvendelse i overensstemmelse med punkt 27 i den interinstitutionelle aftale.

Følgende beløb skal tilvejebringes:

- 18 mio. EUR til programmet for livslang læring under udgiftsområde 1a

- 16 mio. EUR til programmet for konkurrenceevne og innovation under udgiftsområde 1a

- 71 mio. EUR til Palæstina under udgiftsområde 4.

Budgetmyndighedens to parter mindes om, at offentliggørelsen af afgørelsen i Den Europæiske Unions Tidende ikke må finde sted senere end offentliggørelsen af 2011-budgettet.

Forslag til

EUROPA-PARLAMENTETS OG RÅDETS AFGØRELSE

om at bringe fleksibilitetsinstrumentet i anvendelse

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[2], særlig punkt 27, femte afsnit,

under henvisning til forslag fra Kommissionen[3] og

ud fra den betragtning, at budgetmyndighedens to parter efter at have undersøgt alle muligheder for omfordeling af bevillingerne under udgiftsområde 1a og 4 på samrådsmødet den 11. november 2010 enedes om at bringe fleksibilitetsinstrumentet i anvendelse for at supplere finansieringen i 2011-budgettet ud over loftet for udgiftsområde 1a og 4 med:

- 18 mio. EUR til programmet for livslang læring under udgiftsområde 1a

- 16 mio. EUR til programmet for konkurrenceevne og innovation under udgiftsområde 1a

- 71 mio. EUR til Palæstina under udgiftsområde 4 -

BESTEMT FØLGENDE:

Artikel 1

For Den Europæiske Unions almindelige budget for regnskabsåret 2011 (i det følgende benævnt "2011-budgettet") tages fleksibilitetsinstrumentet i anvendelse med henblik på tilvejebringelse af forpligtelsesbevillinger på 34 mio. EUR under udgiftsområde 1a og på 71 mio. EUR under udgiftsområde 4.

Disse beløb skal anvendes til at supplere finansieringen af:

- 18 mio. EUR til programmet for livslang læring under udgiftsområde 1a

- 16 mio. EUR til programmet for konkurrenceevne og innovation under udgiftsområde 1a

- 71 mio. EUR til Palæstina under udgiftsområde 4.

Artikel 2

Denne afgørelse offentliggøres i Den Europæiske Unions Tidende .

Udfærdiget i Bruxelles, den

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT C 139 af 14.6.2006, s. 1.

[3] EUT […].
2009/0006 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændring[er] til Rådets holdning til forslaget til

EUROPA-PARLAMENTETS OG RÅDETS FORORDNING om betegnelser for tekstilprodukter og tilknyttet mærkning heraf

(EØS-relevant tekst)

1. INDLEDNING

I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringer.

2. Sagsforløb

Forslag sendt til Europa-Parlamentet og Rådet: 30. januar 2009

Europa-Parlamentets førstebehandlingsholdning vedtaget: 18. maj 2010

Udtalelse afgivet af Det Europæiske Økonomiske og Sociale Udvalg: 16. december 2009

Rådets holdning vedtaget: 6. december 2010

Enighed i Coreper om andenbehandlingens kompromis: 20. april 2011

Europa-Parlamentets andenbehandlingsholdning vedtaget: 11. maj 2011.

3. Formålet med Kommissionens forslag

Kommissionens forslag er vedtaget i sammenhæng med initiativet om "bedre regulering". Formålet med forslaget er at forenkle og forbedre de nuværende lovgivningsrammer for mærkning af tekstilprodukter med henblik på at fremme udviklingen og udbredelsen af nye fibre samt innovationen i tekstil- og beklædningssektoren. For at opnå dette overordnede mål sigter forslaget mod at:

- lette lovgivningsprocessen i forbindelse med tilpasning til den tekniske udvikling ved at omarbejde de tre nuværende direktiver til en enkelt forordning, hvorved gennemførelse i national ret af rent tekniske ajourføringer undgås

- forkorte tiden mellem indgivelse af ansøgning vedrørende en ny fiberbetegnelse og vedtagelsen heraf.

4. Kommissionens udtalelse om Europa-Parlamentets ændringer

Europa-Parlamentets udtalelse ved andenbehandlingen af 11. maj 2011 er et afbalanceret kompromis indeholdende et begrænset antal ændringer til Rådets holdning med henblik på at gøre flere oplysninger tilgængelige for forbrugerne vedrørende tilstedeværelsen af ikke-tekstildele af animalsk oprindelse og hele sammensætningen af tekstilprodukter. I en omfattende revisionsklausul opfordres Kommissionen til at undersøge yderligere harmonisering af mærkning af tekstilprodukter, herunder en ordning vedrørende oprindelsesmærkning. Kompromisteksten er i overensstemmelse med forslagets overordnede mål.

Europa-Parlamentets holdning er resultatet af et kompromis, der blev indgået på et trepartsmøde den 12. april 2011 og godkendt af Rådet den 20. april 2011.

5. Konklusion

Kommissionen kan acceptere de ændringer, Europa-Parlamentet har vedtaget ved andenbehandlingen i overensstemmelse med ovennævnte kompromistekst fra Rådet og Europa-Parlamentet.
Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet /* KOM/2011/0373 endelig udg. */





BEGRUNDELSE Den interinstitutionelle aftale af 17. maj 2006[1] åbner mulighed for at tage fleksibilitetsinstrumentet i anvendelse til finansiering af nøje fastlagte udgifter, der ikke kan finansieres inden for de disponible lofter under et eller flere udgiftsområder i den flerårige finansielle ramme. I overensstemmelse med punkt 27 i den interinstitutionelle aftale og efter at have undersøgt alle muligheder for omfordeling af bevillingerne under udgiftsområde 4 foreslår Kommissionen, at fleksibilitetsinstrumentet anvendes til finansiering af den europæiske naboskabspolitik med et beløb på 153,3 mio. EUR ud over loftet for udgiftsområde 4. Budgetmyndighedens to parter mindes om, at afgørelsen ikke må offentliggøres i Den Europæiske Unions Tidende senere end offentliggørelsen af 2012-budgettet. Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet EUROPA-PARLAMENTET OG RÅDET FOR DEN EUROPÆISKE UNION HAR — under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[2], særlig punkt 27, femte afsnit, under henvisning til forslag fra Europa-Kommissionen, og ud fra følgende betragtning: Det har efter en gennemgang af alle muligheder for omfordeling af bevillingerne under udgiftsområde 4 vist sig at være nødvendigt at anvende fleksibilitetsinstrumentet til at supplere Den Europæiske Unions almindelige budget for regnskabsåret 2012 med et beløb på 153,3 mio. EUR ud over det loft, der er fastsat for udgiftsområde 4, til finansieringen af den europæiske naboskabspolitik — VEDTAGET DENNE AFGØRELSE: Artikel 1 Ved hjælp af fleksibilitetsinstrumentet forhøjes forpligtelsesbevillingerne under udgiftsområde 4 i Den Europæiske Unions almindelige budget for regnskabsåret 2012 med 153,3 mio. EUR. Beløbet anvendes til at supplere finansieringen af 153 343 576 EUR vedrørende den europæiske naboskabspolitik under udgiftsområde 4. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EUT C 139 af 14.6.2006, s. 1.
UDTALELSE FRA KOMMISSIONENi henhold til artikel 294, stk. 7, litra c), i traktaten om Den Europæiske Unions funktionsmådeom Europa-Parlamentets ændring[er] til Rådets holdning tilforslaget til EUROPA-PARLAMENTETS OG RÅDETS FORORDNING /* KOM/2011/0423 endelig - 2009/0006 (COD) */





2009/0006 (COD) UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændring[er] til Rådets holdning til forslaget til EUROPA-PARLAMENTETS OG RÅDETS FORORDNING (EØS-relevant tekst) 1. Indledning I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringer. 2. Sagsforløb Forslag sendt til Europa-Parlamentet og Rådet: 30. januar 2009 Europa-Parlamentets førstebehandlingsholdning vedtaget: 18. maj 2010 Udtalelse afgivet af Det Europæiske Økonomiske og Sociale Udvalg: 16. december 2009 Rådets holdning vedtaget: 6. december 2010 Enighed i Coreper om andenbehandlingens kompromis: 20. april 2011 Europa-Parlamentets andenbehandlingsholdning vedtaget: 11. maj 2011. 3. Formålet med Kommissionens forslag Kommissionens forslag er vedtaget i sammenhæng med initiativet om "bedre regulering". Formålet med forslaget er at forenkle og forbedre de nuværende lovgivningsrammer for mærkning af tekstilprodukter med henblik på at fremme udviklingen og udbredelsen af nye fibre samt innovationen i tekstil- og beklædningssektoren. For at opnå dette overordnede mål sigter forslaget mod at: · lette lovgivningsprocessen i forbindelse med tilpasning til den tekniske udvikling ved at omarbejde de tre nuværende direktiver til en enkelt forordning, hvorved gennemførelse i national ret af rent tekniske ajourføringer undgås · forkorte tiden mellem indgivelse af ansøgning vedrørende en ny fiberbetegnelse og vedtagelsen heraf. 4. Kommissionens udtalelse om Europa-Parlamentets ændringer Europa-Parlamentets udtalelse ved andenbehandlingen af 11. maj 2011 er et afbalanceret kompromis indeholdende et begrænset antal ændringer til Rådets holdning med henblik på at gøre flere oplysninger tilgængelige for forbrugerne vedrørende tilstedeværelsen af ikke-tekstildele af animalsk oprindelse og hele sammensætningen af tekstilprodukter. I en omfattende revisionsklausul opfordres Kommissionen til at undersøge yderligere harmonisering af mærkning af tekstilprodukter, herunder en ordning vedrørende oprindelsesmærkning. Kompromisteksten er i overensstemmelse med forslagets overordnede mål. Europa-Parlamentets holdning er resultatet af et kompromis, der blev indgået på et trepartsmøde den 12. april 2011 og godkendt af Rådet den 20. april 2011. 5. Konklusion Kommissionen kan acceptere de ændringer, Europa-Parlamentet har vedtaget ved andenbehandlingen i overensstemmelse med ovennævnte kompromistekst fra Rådet og Europa-Parlamentet.
2011/0191 (NLE)

Forslag til

RÅDETS AFGØRELSE

om Den Europæiske Unions tiltrædelse af regulativ nr. 29 fra De Forenede Nationers Økonomiske Kommission for Europa (FN/ECE) om ensartede forskrifter for beskyttelse af fører og passagerer i et erhvervskøretøjs førerhus

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (Overenskomst af 1958 som revideret)[1], særlig artikel 3, stk. 3, og artikel 4, stk. 2, andet led,

under henvisning til forslag fra Europa-Kommissionen,

under henvisning til udtalelse fra Europa-Parlamentet[2] og

ud fra følgende betragtninger:

1. De ensartede forskrifter i regulativ nr. 29 fra De Forenede Nationers Økonomiske Kommission for Europa (FN/ECE) vedrørende godkendelse af køretøjer for så vidt angår beskyttelse af fører og passagerer i et erhvervskøretøjs førerhus[3], tilsigter at fjerne de tekniske hindringer for samhandelen med motorkøretøjer mellem de kontraherende parter i den reviderede 1958-overenskomst og at sikre en høj grad af sikkerhed og beskyttelse for køretøjets fører og passagerer.

2. På datoen for tiltrædelsen af den reviderede 1958-overenskomst tiltrådte EU et begrænset antal FN/ECE-regulativer, som er anført i bilag II til afgørelse 97/836/EF; FN/ECE-regulativ nr. 29 var ikke opført på denne liste

3. Set i lyset af de efterfølgende ændringer og artikel 6, stk. 4, i forordning (EF) nr. 661/2009 om den generelle sikkerhed af motorkøretøjer[4], som foreskriver at Den Europæiske Union skal tage hensyn til FN/ECE-regulativ nr. 29, finder Europa-Kommissionen, at FN/ECE-regulativ nr. 29 nu bør indgå i EU-typegodkendelsessystemet for motorkøretøjer —

VEDTAGET DENNE AFGØRELSE:

Artikel 1

FN/ECE-regulativ nr. 29 om ensartede forskrifter for beskyttelse af fører og passagerer i et erhvervskøretøjs førerhus godkendes hermed.

Artikel 2

FN/ECE-regulativ nr. 29 om ensartede forskrifter for beskyttelse af fører og passagerer i et erhvervskøretøjs førerhus skal indgå i EU-typegodkendelsessystemet for motorkøretøjer.

Artikel 3

Kommissionen underretter De Forenede Nationers generalsekretær om denne afgørelse.

Udfærdiget i Bruxelles,

På Rådets vegne

(…)

Formand

[1] EFT L 346 af 17.12.1997, s. 78.

[2] EUT […] (endnu ikke offentliggjort).

[3] EUT L 304 af 20.11.2010, s. 21.

[4] Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer, EUT L 200 af 31.7.2009, s. 1.
Fælles forslag til RÅDETS FORORDNING om ophævelse af forordning (EF) nr. 1763/2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY) /* KOM/2011/0646 endelig - 2011/0279 (NLE) */





BEGRUNDELSE Ved Rådets forordning (EF) nr. 1763/2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY)[1] indefryses visse personers aktiver til støtte for ICTY's mandat. Forordningen giver Rådets afgørelse 2010/603/FUSP virkning. (1) Den ... september 2011 vedtog Rådet afgørelse 2011/.../FUSP, hvorved Rådets afgørelse 2010/603/FUSP ophæves. (2) Kommissionen foreslår derfor, at Rådet ophæver Rådets forordning (EF) nr. 1763/2004 med øjeblikkelig virkning. 2011/0279 (NLE) Fælles forslag til RÅDETS FORORDNING om ophævelse af forordning (EF) nr. 1763/2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2011/[...]/FUSP om ophævelse af Rådets afgørelse 2010/603/FUSP om yderligere foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY)[2], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen og ud fra følgende betragtninger: (1) Ved Rådets forordning (EF) nr. 1763/2004 af 11. oktober 2004 om indførelse af visse restriktive foranstaltninger til støtte for den effektive gennemførelse af mandatet for Det Internationale Krigsforbrydertribunal vedrørende det Tidligere Jugoslavien (ICTY)[3] indefryses visse personers aktiver til støtte for ICTY's mandat. Forordningen giver Rådets afgørelse 2010/603/FUSP virkning[4]. (2) Den ... september 2011 vedtog Rådet afgørelse 2011/.../FUSP, hvorved det ophævede afgørelse 2010/603/FUSP. (3) Det er derfor hensigtsmæssigt at ophæve Rådets forordning (EF) nr. 1763/2004 med øjeblikkelig virkning — VEDTAGET DENNE FORORDNING: Artikel 1 Forordning (EF) nr. 1763/2004 ophæves. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […] På Rådets vegne […] Formand [1] EUT L 315 af 14.10.2004, s. 14. [2] EUT L xx af x.9.2011, s. x. [3] EUT L 315 af 14.10.2004, s. 14. [4] EUT L 265 af 8.10.2010, s. 15.